Stéroid

[thumb|300px|Modél bal jeung tongkat [molekul stéroid lanostérol. Jumlah atom karbon (30) nuduhkeun asalna anu tina tritérpénoid.]]
**Stéroid** nyaéta lipid térpénoid nu cirina boga puseur stérana jeung gugus fungsi tambahan. Puseurna nyaéta wangun karbon opat cingcin anu ngahiji: tilu cingcin siklohéksana jeung hiji cingcin siklopéntana. Rupa-rupa stéroid ditangtukeun ku gugus fungsi anu napel dina éta cingcin sarta kaayaan oksidasi cingcinna.

Tina tutuwuhan, sato, jeung fungi, stéroid anu dihasilkeun aya kana ratusna, dijieun dina sél boh tina stérol lanostérol (sato jeung fungi) atawa tina stérol sikloarténol (tutuwuhan), nu duanana diturunkeun tina siklisasi tritérpéna skualéna.

Stérol téh minangka bentuk husus stéroid, nyaéta anu boga gugus hidroksil dina atom C-3 sarta rangka turunan koléstana.

## Métabolismeu 
[thumb|right|400px|Cara nganomeran cingcin jeung atom nu diusulkeun ku [Tatanama IUPAC|IUPAC pikeun rangka molekul stéroid. Opat cingcin A-D ngabentuk puseur stérana.]]
Stéroid ngawengku éstrogén, kortisol, progéstéron, jeung téstostéron. Éstrogén jeung progéstéron dijieun utamana dina ovarium jeung bali nalika kakandungan, anapon téstostéron dina téstis. Sababaraha neuron jeung glia dina sistem saraf puseur ngahasilkeun énzim nu dipikabutuh sacara lokal pikeun sintésis neurosteroids prégnan, boh *de novo* atawa tina sumber periferal. Sintésis stéroid diatur dina hambalan konvérsi koléstérol jadi prégnénolon, nu lumangsung di jero mitokondria.

**Métabolismeu stéroid** nyaéta runtuyan réaksi kimia lengkep dina awak organismeu nu ngahasilkeun, ngarobah, jeung ngonsumsi stéroid. Ieu jalur métabolik ngawengku:
* sintésis stéroid - nyieun stéroid tina prékursor anu leuwih basajan
* stéroidogenesis - interkonvérsi rupa-rupa stéroid
* dégradasi.

### Biosintésis 
[thumb|right|300px|Gambaran basajan bagian ahir jalur sintésis stéroid, nu [réaksi kimia|ngaréaksikeun isopénténil pirofosfat (IPP) jeung dimétilalil pirofosfat (DMAPP) jadi geranil pirofosfat (GPP), skualén, sarta hasil ahir lanostérol, stéroid munggaran (sababaraha zat antara disumputkeun ngarah henteu pajeujeut).]]
**Biosintésis stéroid** nyaéta hiji jalur anabolik nu ngahasilkeun stéroid tina prékursor anu leuwih basajan. Dina awak sato, ieu sintésis jalurna béda-béda, ku sabab kitu ieu jalur sok dijadikeun sasaran antibiotik jeung ubar anti-inféksi lianna.

Di manusa, ieu sintésis dimimitian di jalur mévalonat nu ngawangun DMAPP jeung IPP tina asétil-KoA. Salajengna, DMAPP jeung IPP jadi lanostérol.

### Stéroidogenesis 
**Stéroidogenesis** nyaéta prosés transformasi atawa ngarobah hiji stériod jadi stériod lianna. Hasilna, di antarana:
* androgéns
** téstostéron
* éstrogén jeung progéstéron
* kortikoid
** kortisol
** aldostéron

### Dégradasi 
Stéroid biasana dioksidasi ku énzim sitokrom P450 oksidaseu, misalna. Ieu réaksi ngasupkeun oksigén kana cingcin stéroid nepi ka pegatna ku énzim séjén jadi asam hampru. Ieu asam bisa disékrésikeun tina liver dina cairan hampru. Éksprési ieu gén oksidaseu bisa diatur ku sénsor stéroid PXR nalika dina getih kandungan stéroidna luhur.

## Baca ogé 
* Batrakotoksin
* Biosintésis stéroid

## Tumbu kaluar 
* Michael W. King's Medical Biochemistry .  Steroids and retinoids are both terpenes that are hydrophobic, pass through cell membranes and bind to intracellular receptors. However, retinoic acid is not a steroid because it does not have the defining ring structure. See: Steroids and Related Hydrophobic Molecules.
* "Biochemistry" by Jeremy M. Berg, John L. Tymoczko and Lubert Stryer (2002) W. H. Freeman and Co. steroid topics in this
* Insidermedicine in 60 - Trans Fats, Steroid Rage, Calcium and Needlesticks  —Vidéo: Insidermedicine.com's  Dr. Sanjay Sharma on Trans Fats, Steroid Rage, Calcium and Needlesticks.
* Nomenclature of Steroids Home Page at Queen Mary University of London.
* Steroid abbreviations at ISAS (page now defunct, web archive version)
* http://arbl.cvmbs.colostate.edu/hbooks/pathphys/endocrine/basics/steroidogenesis.html 

## Rujukan